Segan-Hantu Kaledonia Baru

Category:Articles with 'species' microformats

Segan-Hantu Kaledonia Baru atau Hantukang Kanak (Aegotheles savesi) ialah burung Segan-Hantu yang besar dengan buluan berwarna kelabu-coklat dan hitam. Ia mempunyai ekor yang panjang, sedikit bulat, sayap yang pendek dan bulat, dan kaki yang panjang dan tegap. Suaranya tidak diketahui, tetapi spesies burung Segan-Hantu lain mengeluarkan bunyi berdesing dan bersiul. Ia adalah burung Segan-Hantu kedua terbesar yang diketahui (hanya Segan-Hantu Aotearoa yang telah pupus lebih besar), jauh lebih besar daripada Segan-Hantu Australia.

Segan-Hantu Kaledonia Baru adalah endemik di savanah Melaleuca Kaledonia Baharu dan hutan lembap. Segan-Hantu lain suka bersendirian, bersarang dalam lubang di pokok, dan mencari makan dari tenggeran, menangkap serangga terbang dan turun ke mangsa di atas tanah atau pada batang dan dahan. Tidak diketahui sama ada tabiat tersebut digunakan oleh burung Segan-Hantu Kaledonia Baru, tetapi spesies tersebut lebih besar dan mempunyai kaki yang lebih panjang daripada yang lain, jadi ia mungkin lebih suka di darat. 

Spesimen jenisnya dikumpul selepas ia terbang ke suatu bilik tidur di kampung Tonghoue. Burung segan-hantu besar tersebut hanya diketahui dari dua spesimen yang diambil pada tahun 1880 dan 1915 dan segelintir kecil penampakan. Laporan terbaru adalah dari ekspedisi 1998 yang menyaksikan seekor burung besar seperti tukang mencari serangga pada waktu senja di Lembah Rivière Ni. Laporan tersebut telah digunakan untuk mencadangkan bahawa spesies tersebut mungkin masih hidup dalam jumlah yang kecil, tetapi jumlah populasinya mungkin lebih kecil daripada 50 individu dan semakin berkurangan.BirdLife International (2018) [amended version of 2016 assessment]. "Aegotheles savesi". IUCN Red List of Threatened Species. 2018: e.T22689559A129328996. Retrieved 29 February 2020.

 Rujukan 

Kategori:Aegotheles